CELEX: 32019D0213(02)
Language: et
Date: 2019-02-06 00:00:00
Title: Komisjoni rakendusotsus, 6. veebruar 2019, Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas (Vallegarcía (KPN))

13.2.2019   
               
               
                  ET
               
               
                  Euroopa Liidu Teataja
               
               
                  C 57/10
               
            
         KOMISJONI RAKENDUSOTSUS,
         6. veebruar 2019,
         Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas
         
         (Vallegarcía (KPN))
         (2019/C 57/09)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,
         ning arvestades järgmist:
         
                     (1)
                  
                  
                     Hispaania on esitanud nimetuse „Vallegarcía“ kaitse taotluse vastavalt määruse (EL) nr 1308/2013 II osa II jaotise I peatüki 2. jaole.
                  
               
                     (2)
                  
                  
                     Komisjon vaatas taotluse läbi vastavalt määruse (EL) nr 1308/2013 artikli 97 lõikele 2 ja leidis, et kõnealuse määruse artiklites 93–96, artikli 97 lõikes 1 ning artiklites 100, 101 ja 102 sätestatud tingimused on täidetud.
                  
               
                     (3)
                  
                  
                     Selleks et võimaldada vastuväidete esitamist vastavalt määruse (EL) nr 1308/2013 artiklile 98, tuleks Euroopa Liidu Teatajas avaldada kõnealuse määruse artikli 94 lõike 1 punktis d osutatud koonddokument ja nimetuse „Vallegarcía“ kaitse taotluse kontrollimise siseriikliku eelmenetluse käigus tehtud viide tootespetsifikaadi avaldamise kohta,
                  
               ON TEINUD JÄRGMISE OTSUSE:
         
            Ainus artikkel
            Määruse (EL) nr 1308/2013 artikli 94 lõike 1 punktis d osutatud koonddokument ja viide nimetuse „Vallegarcía“ (KPN) tootespetsifikaadi avaldamise kohta on esitatud käesoleva otsuse lisas.
            Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus täpsustatud nimetuse kaitse suhtes kahekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.
         
         
            Brüssel, 6. veebruar 2019
            
               
                  Komisjoni nimel
               
               
                  komisjoni liige
               
               Phil HOGAN
            
         
         
            (1)  ELT L 347, 20.12.2013, lk 671.
      
      
         
            LISA
            KOONDDOKUMENT
            
               „VALLEGARCÍA“
            
            
               PDO-ES-02085
            
            
               Taotluse esitamise kuupäev: 13.4.2015
            
            1.   Registreeritav(ad) nimetus(ed)
            
            Vallegarcía
            2.   Geograafilise tähise tüüp
            
            KPN – kaitstud päritolunimetus
            3.   Viinamarjasaaduste kategooriad
            
            
                     
                        1.
                     
                     
                        Vein
                     
                  4.   Veini(de) kirjeldus
            
            
               
                  Valge vein
               
            
            Intensiivse kollase värvusega valge vein, millel on luuviljade, troopiliste puuviljade ja valgete lillede keskmise intensiivsusega lõhn ning aromaatsete ürtide (lavendel, rosmariin) aroomibukett, millel on röstitud järelnoot. Esmane maitse on sile, õline, ilma liigse happesuseta, värske ja ümar. Suulaes on veini maitse meeldiv, luuviljaliste aroomibuketiga ning veinil on röstitud ja kergelt mõrkjas järelmaitse.
            Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.
            Üldised analüütilised omadused
            
                        Maksimaalne üldalkoholisisaldus (mahuprotsentides)
                     
                     
                         
                     
                  
                        Minimaalne tegelik alkoholisisaldus (mahuprotsentides)
                     
                     
                        12,5 
                     
                  
                        Minimaalne üldhappesus
                     
                     
                        4,1  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta)
                     
                     
                        12,5 
                     
                  
                        Maksimaalne vääveldioksiidi üldsisaldus (milligrammides liitri kohta)
                     
                     
                        160
                     
                  
               
                  Punane vein
               
            
            Kauni intensiivse punase värvusega punane vein, mille pealispinna värvus on granaat- või rubiinpunane. Maitse on keskmise intensiivsusega, mineraalne, selles on tunda punaseid marju ja Vahemere äärsete põõsaste või lavendli ja palsaminooti ja röstitud puidu aroomi. Esmane maitse on ümar, meeldiv, tasakaalustatud, kergelt tanniinine.
            Maksimaalne üldalkoholisisaldus jääb seadusega ettenähtud piiridesse kooskõlas asjakohaste ELi õigusaktidega.
            Üldised analüütilised omadused
            
                        Maksimaalne üldalkoholisisaldus (mahuprotsentides)
                     
                     
                         
                     
                  
                        Minimaalne tegelik alkoholisisaldus (mahuprotsentides)
                     
                     
                        12
                     
                  
                        Minimaalne üldhappesus
                     
                     
                        4,2  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta)
                     
                     
                        20
                     
                  
                        Maksimaalne vääveldioksiidi üldsisaldus (milligrammides liitri kohta)
                     
                     
                        150
                     
                  5.   Veinivalmistustavad
            
            a)   
                  Peamised veinivalmistustavad
               
            
            
               Põllukultuuride majandamise tavad
            
            Viinamarjad korjatakse ainult käsitsi ja pannakse kastidesse. Viinamarju sorteeritakse esmalt istanduses kobarate lõikamisel ja teist korda veinitehase vastuvõtupunktis sorteerimislaual.
            
               Veinivalmistusprotsessi suhtes kohaldatavad piirangud
            
            Viinamarjade mahutitesse paigutamise tasand asub mahuti ülemisest sisselaskeavast kõrgemal ja torustikus on nullrõhk. See võimaldab käidelda viinamarju õrnalt.
            Mahutitesse paigutamisel läbib pulp toruja soojusvaheti, kus pulpi jahutatakse. Sel moel püsivad mahutid jahedad järgmise tootmisetapi jooksul, mille kestus sõltub veinimeistrite otsusest. Selline kääritamiseelne leotamine tagab, et kõik viinamarjades kätketud aroomid eralduvad virdesse ja veini värvus muutub püsivamaks.
            Pärast külmleotamist valged viinamarjad pressitakse ja saadud virdel lastakse settida, kuni see saavutab sobiva hägususe 400–800 NTU. Kui käärimine on alanud, valatakse asjakohane kogus virret kivitammest valmistatud kasutamata vaatidesse, kus virret kääritatakse ja laagerdatakse veinisettel 4–6 kuud. Valge ja punase veini alkoholkäärimisel kasutatakse nii looduslikku kui ka valikpärmi. Valgeid veine kääritatakse madalal temperatuuril: 15 °C – 26 °C. Arvesse tuleb võtta ka tünnis kääriva viinamarjavirde kogust. Punaste veinide kääritamisel on minimaalne temperatuur 15 °C ja maksimaalne 30 °C. Mahutitesse paigutamise ja leotamise aeg sõltub veinimeistrite tehnilisest hinnangust, kuid jääb 7–28 päeva piiresse.
            Kestade eraldamine punaste veinide virdest toimub käsitsi. Pressimisjäägid liiguvad pneumaatilisse pressi gravitatsiooni jõul, ilma pumpasid kasutamata, ning jäetakse seejärel kasutatud vaatidesse seisma kuni veini maitsmiseni. Kui kõikide veinitüüpide valmistamiseks vajalik virre, nii vabalt välja nõrgunud kui ka pressitud, on kätte saadud ja malolaktiline käärimine on lõppenud, maitsevad veinimeistrite kogu liikmed kõiki veine ja valmistavad mitmesuguseid segusid. Seejärel laagerdatakse segusid kivitammest valmistatud vaatides.
            Enne turule viimist lastakse veinidel erineva ajavahemiku jooksul pudelis laagerduda.
            b)   
                  Maksimaalne saagikus
               
            
            ’Viognier’
            11 500 kg viinamarju hektari kohta.
            75 hektoliitrit hektari kohta
            
               ’Syrah’
            
            9 250 kg viinamarju hektari kohta.
            60 hektoliitrit hektari kohta
            
               ’Merlot’
            
            8 500 kg viinamarju hektari kohta.
            55 hektoliitrit hektari kohta
            
               ’Cabernet Sauvignon’
            
            8 500 kg viinamarju hektari kohta.
            55 hektoliitrit hektari kohta
            
               ’Cabernet Franc’
            
            11 500 kg viinamarju hektari kohta.
            75 hektoliitrit hektari kohta
            
               ’Petit Verdot’
            
            14 600 kg viinamarju hektari kohta.
            95 hektoliitrit hektari kohta
            6.   Määratletud geograafiline piirkond
            
            Geograafiline piirkond hõlmab Ciudad Reali provintsi haldusüksuse Retuerta del Bullaque 9. tsooni katastriüksust 448. Selle territoorium on 1 521 hektarit.
            7.   Peamised veiniviinamarjasordid
            
            
                         
                     
                     
                        ’Cabernet Sauvignon’
                     
                  
                         
                     
                     
                        ’Syrah’
                     
                  
                         
                     
                     
                        ’Viognier’
                     
                  8.   Seos(t)e kirjeldus
            
            
               Keskkond (looduslikud ja inimtegurid)
            
            
                        a)
                     
                     
                        Vallegarcía on org, mille pinnase moodustab spetsiifiline geoloogiline substraat (Raña del Fresno), mis on moodustunud eriomase mullatekkeprotsessi käigus. Seepärast on piirkonnas kasvatatavatel viinamarjadel ainulaadsed omadused (intensiivne maitse, tugev aroom ja kaua suus püsiv maitse). Lisaks on Vallegarcía pinnase suur happesus ja madal pH ebatavalised võrreldes muude muldadega sarnastes kliimatingimustes. Vallegarcía viinamarjaistandus on rajatud pinnasele, millel võrreldes Castilla-La Mancha muude viinamarjaistandustega on eripärased mullastikutingimused. Castilla-La Mancha ülikooli (UCLM) uuringuprojekti „Castilla-La Mancha piirkonna viinamarjakasvatuste pinnas: mõju viinamarjade koostisele“ raames Vallegarcías uuritud mullaprofiilid liigitati muldade taksonoomia (Soil Survey Staff, 2006) kohaselt kui „typic palexerult“ ja nn raña pinnasele iseloomulik punane savimuld (ultisol) (Vidal et al., 2004). Uurimisprojekti raames uuritud viinamarjaistandustest kuulusid sellesse tüüpi vaid Vallegarcía piirkonna kolme istanduse pinnaseprofiilid. FAO klassifikatsioonisüsteemi (2007) kohaselt liigitati UCLMi aruandes analüüsitud kolm profiili P1, P2 ja P3 kui cutanic alisol (ferric, chromic), cutanic alisol (ferric, skeletic) ja cutanic alisol (ferric, skeletic).
                        Mulla suur happesus mõjutab veini pHd ja selle happesuse tasakaalu.
                        Vähene kaltsiumisisaldus ning suur räni-, raua- ja alumiiniumisisaldus ei ole Castilla-La Mancha piirkonna viinamarjaistanduste pinnasele üldse iseloomulikud. Osutatud omadusi on huvitav võrrelda selliste lubjakivimuldade omadustega, millel tavaliselt viinamarja kasvatatakse. Andmete kohaselt, mille on kogunud Amorós jt (2012), erineb Vallegarcía piirkonna muldade kaltsiumisisaldus märkimisväärselt lubjakivimuldade ülemiste kihtide kaltsiumisisaldusest (10,4 g/kg-1
                           versus 230 g/kg-1). Samas on määratletud piirkonna muldade räni- (345,9 g/kg-1) ja rauasisaldus (26,5 g/kg-1) märkimisväärselt suurem kui Castilla-La Mancha viinamarjaistanduste lubjakivimuldade puhul (vastavalt 127,5 ja 16,65 g/kg-1). Lubjakivimuldade ülemise kihi alumiiniumisisaldus on umbes 33,4 g/kg-1, samas kui Vallegarcía muldade alumiiniumisisaldus on 57,8 g/kg-1. Mulla vähene kaltsiumisisaldus mõjutab Vallegarcía veinide omadusi, mis erinevad Castilla-La Mancha muudele veinidele iseloomulikest omadustest.
                        Märkimisväärne on haruldaste muldmetallide (tseerium, lantaan ja neodüüm) sisaldus Vallegarcía piirkonna muldades (vastavalt 83,5; 44,5 ja 36,5 mg/kg-1) võrreldes piirkonna muldade vastavate keskmiste näitajatega (57,7; 23,5 ja 21,6 mg/kg-1) ja üleilmse keskmisega (vastavalt 55, 35,5 ja 30,5 mg/kg-1). Üldiselt on nende elementide sisaldus happelises mullas suurem kui lubjakivimuldades (Amorós et al., 2012).
                     
                  
                        b)
                     
                     
                        Bullaque jõgi ja sellesse suubuvad ojad, mis määratletud piirkonda ümbritsevad, samuti orgude jahedus ja mägedest pakutav kaitse põhjatuulte eest, loovad viinamarjaistanduse jaoks mikrokliima, mis leevendab äärmuslikke tingimusi nii talvel kui ka suvel. See soodustab viinamarjade korrapärast ja täielikku valmimist.
                     
                  
                        c)
                     
                     
                        Päevaste ja öiste temperatuuride suur erinevus, mille põhjuseks on Vallegarcía kõrgus merepinnast ja sademete suur hulk võrreldes piirkonna muude osadega, aitavad kaasa viinamarjade suurepärase tanniinistruktuuri kujunemisele, mis suurendab veini sobivust laagerdamiseks vaadis ja pudelis.
                     
                  
               Veinide kirjeldus
            
            Vallegarcía veinid on ümarad ja ilma liigse happesuseta. Veinidel on suurepärane tanniinistruktuur, mistõttu need sobivad need laagerdamiseks säilitamiseks pikema aja jooksul. Veinide polüfenoolisisaldus võib ulatuda üle 50 meq/l ja värvi intensiivsus võib olla suurem kui 12 punkti.
            Veinide intensiivsele maitsele ja lõhnale on iseloomulikud Vahemere põõsaste (kiviroosik, kanarbik) ja palsami (tüümian, rosmariin, lavendel) aroom ning suur mineraalsus (must kiltkivi, kvartsiit). Sellest tekib kurgus mõrkjas järelmaitse, mis pikendab veini maitset.
            
               Seos piirkonnaga
            
            Määratletud piirkonna muldade kõrge happesus ja madal pH on ebatavaline. Selline kombinatsioon annab veinile kurgus mõrkja järelmaitse, mis pikendab veini maitset.
            Orgude jahedus ja mägede kaitse põhjatuulte eest loovad mõõdukad kliimatingimused, see annab veinidele ümaruse ja võimaldab vältida liigset happesust. Päevase ja öise temperatuuri suur erinevus, mis tuleneb määratletud piirkonna kõrgusest merepinnast, ja suur sademete hulk annavad viinamarjadele suurepärase tanniinistruktuuri, mis võimaldab valmistada veine, mille polüfenoolisisaldus on suurem kui 50 meq/l ja värvus üle 12 punkti.
            Kuigi määratletud piirkonda ümbritseb Castilla KGT veinide tootmispiirkond, erinevad selle iseloomulikud omadused naaberaladest oluliselt järgmistel põhjustel:
            
               Looduslikud tegurid
            
            Tänu nn raña geoloogilisele substraadile iseloomulikule kõrge happesusele ja madalale pH-le, orgudes valitsevale jahedusele, suurele sademete hulgale ja põhjatuulte eest kaitsevatele mägedele on siin kujunenud naaberpiirkonnast väga erinev mikrokliima.
            Vallegarcía erineb ülejäänud Castilla-La Mancha piirkonnast pealmiste ja alumiste pinnasekihtide pH suure erinevuse poolest, mis profiili 2 puhul on 4,1 punkti (Ap: pH = 8,9; Bt1: pH = 4,8), ning pinnase vähese kaltsiumisisalduse, kuid suure räni-, raua-, alumiiniumi- ja haruldaste muldmetallide sisalduse poolest.
            
               Inimfaktor
            
            Kõige ilmsemad erinevused Vallegarcía veinide ja Castilla kaitstud geograafilise tähisega hõlmatud naaberpiirkondade veinide tootmismeetodite vahel on järgmised:
            
                         
                     
                     
                        Castilla KGT
                     
                     
                        Vallegarcía
                     
                     
                        Erinevused
                     
                  
                        Valged veinid
                     
                     
                        ≥ 9 mahuprotsenti
                     
                     
                        ≥ 12 mahuprotsenti
                     
                     
                        Suurim alkoholisisaldus
                     
                  
                        Punased veinid
                     
                     
                        ≥ 10 mahuprotsenti
                     
                     
                        ≥ 12 mahuprotsenti
                     
                     
                        Suurim alkoholisisaldus
                     
                  
                        Punased veinid
                     
                     
                        ≤ 18 meq/l
                     
                     
                        ≤ 20 meq/l
                     
                     
                        Suurim lenduvate hapete sisaldus
                     
                  
                        Valged veinid
                     
                     
                        ≤ 16 000  kg/ha
                     
                     
                        ≤ 11 500  kg/ha
                     
                     
                        Madalaim toodang hektari kohta
                     
                  
                        Punased veinid
                     
                     
                        ≤ 16 000  kg/ha
                     
                     
                        ≤ 14 600  kg/ha
                     
                     
                        Madalaim toodang hektari kohta
                     
                  
                         
                     
                     
                         
                     
                     
                        > 50 meq/l
                     
                     
                        Rohkem polüfenoole
                     
                  
                         
                     
                     
                         
                     
                     
                        > 12 AU
                     
                     
                        Rohkem värvaineid
                     
                  Piirkonna määratlemisel on lähtutud selle keskkonnatingimustest (nn raña geoloogiline substraat, selle kõrge happesus ja madal pH ning mägedest tulenev kaitse). Piirkonnas on ainult üks veinitehas, mis kuulub taotlejale.
            Tuleb märkida, et määratletud piirkond hõlmab 1 521 hektarit ja seal ei ole muid viinamarjakasvatusi ega veinitehaseid peale nende, mis kuuluvad taotlejale.
            Lisaks võivad registreeritud nimetust kasutada uued tootjad, kes alustavad tootmist määratletud geograafilises piirkonnas, tingimusel et nad vastavad spetsifikaadis esitatud tingimustele. See stsenaarium on täiesti võimalik, sest piiritletud ala hõlmab 1 521 hektarit ja seega on seal ruumi rohkematele veinitootjatele.
            9.   Olulised lisatingimused
            
            
               Õigusraamistik:
            
            riigisisesed õigusaktid
            
               Lisatingimuse liik:
            
            pakendamine määratletud geograafilises piirkonnas
            
               Tingimuse kirjeldus:
            
            vein peab olema villitud tootmispiirkonnas, sest tootmisprotsess lõpeb teise laagerdumisega, mis peab toimuma pudelis. Selle aja jooksul toimub redutseerimisprotsess, mis parandab veinide kvaliteeti ja toob välja nende maitse. Veinid on tarbimiseks valmis, kui nad on saavutanud spetsifikaadis iga veinitüübi suhtes kehtestatud organoleptilised omadused.
            
               Link tootespetsifikaadile
            
            http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_Vallegarcia_20180719.pdf